Also Read: ‘సైరా’నే సూపరా.. లోకేష్ సిగ్గు పడాలి: ఫైర్ అవుతున్న ఎన్టీఆర్ ఫ్యాన్స్
ఆ ఇంటర్వ్యూ‌లో చిరంజీవి కూడా ఈ సినిమా రిలీజ్ తరువాత కొంతమంది స్టార్స్ సినిమా చూసి ఎలా రియాక్ట్ అన్న విషయాలను వివరించారు. హీరో నాగార్జున చిరంజీవితో కలిసి సినిమా చూశారట. సినిమా అవ్వగానే బయటికి వచ్చాక నాగార్జున చిరంజీవిని గట్టిగా కౌంగిలించుకుని అలా ఉండిపోయారట. కళ్ళు ఎర్రగా అయిపోయాయి, కనీసం ఒక్క మాట కూడా మాట్లాడలేకపోయాడు అంటూ సైరా పై నాగార్జున రియాక్షన్ ని వివరించారు. ''ఇది ఒక ఎపిక్.. ఒక జరిగిన కథకి ఫిక్షనల్ ఎలిమెంట్స్ యాడ్ చేసి చెప్పడం అనేది ఒక రేర్ ఫీట్ అంటూ'' సినిమాని పొగిడారట నాగార్జున.
Also Read: హరీష్ శంకర్ మారలేదు.. జస్ట్ యాక్టింగ్
ఏ సినిమా అయిన సరే తనకు నచ్చితే వెంకటేష్ అంత ఓపెన్‌గా ఏ హీరో కూడా ఆ సినిమా గురించి పొగడరు. అలాంటి వెంకీ సైరా సినిమా చూసి ''ఉంటారా?,... ఉండండి, వచ్చి కలవాలి అంతే'' అన్నారట. చిరంజీవి ఇంటికి వచ్చిన వెంకటేష్ గట్టిగా కౌగిలించుకుని ముద్దుపెట్టుకుని సెటిల్ అయిన తరువాత '' హమ్మయ్య. ఇప్పటికి తీరింది. నిన్నటినుండి ఉగ్గబట్టుకుని ఉన్నా.ఫోన్ చేసి కూడా సినిమా బావుంది అని చెప్పగలను. కానీ హగ్ చేసుకోవాలనిపించింది . అసలు ఏంటండీ ఇది'' అంటూ సైరా పై తన ఎక్సయిట్మెంట్‌ని తెలియజేశారట.
Also Read: సైరా 6వ రోజు కలెక్షన్స్: చిరంజీవి స్వింగ్.. కలెక్షన్స్ వేవ్
ఇక రజినీకాంత్, చిరంజీవి ఎంత గుడ్ ఫ్రెండ్స్ అనేది ప్రత్యేకించి చెప్పక్కర్లేదు. అయితే సైరా సినిమా చూసిన రజినీకాంత్ కూడా చిరంజీవికి ఫోన్ చేసి మరీ ఈ సినిమా గురించి తన ఫీలింగ్స్ చెప్పారట. అయితే రజినీకాంత్ మాట్లాడిన తరువాత ఆయన భార్య కూడా ఫోన్ తీసుకుని ''అసలు సినిమా ఎంత బావుందండి. నిన్నంతా కూడా అదే ఫీల్‌లో ఉండిపోయాం'' అని చెప్పారట. ఇలా సాటి హీరోస్ సైరా చూసి ఎలా స్పందించారు అనే విషయాలన్నీ చిరంజీవి త్రివిక్రమ్ ఇంటర్వ్యూ‌లో రివీల్ చేశారు.
అయితే ఆ ఇంటర్వ్యూ ఆసాంతం కూడా చిరంజీవి ముఖంలో ఒకరకమైన గ్లో కనిపించింది. అనుకున్నది సాధించిన సంతృప్తి స్పష్టంగా తెలిసింది. డబ్బు విషయాలు పక్కనేబెడితే సైరా చిరుకి లైఫ్ టైమ్ అఛీవ్మెంట్ సినిమా అనే చెప్పాలి. అదే విషయాన్ని చిరు కూడా బాహాటంగానే ఒప్పుకున్నారు. '''కృష్ణ గారికి అల్ల్లరి సీతారామరాజు సినిమా ఉంది, రామారావు గారికి ఆయన చేసిన పురాణపాత్రలు ఉన్నాయి, కానీ నా కెరీర్‌లో 150 సినిమాలు చేసినా కూడా, సినిమాలు హిట్ అయినా కూడా చెప్పుకోదగ్గ పాత్రలు చాలా తక్కువ ఉన్నాయి. ఇప్పుడు సైరాతో ఆ లోటు తీరింది'' అంటూ ఓపెన్ అయ్యారు.
Also Read: Chiranjeevi: చిరు @152 షురూ..!
ఇక త్రివిక్రమ్ కూడా ఈ సినిమా గురించి ఒక సగటు ప్రేక్షకుడిలా రియాక్ట్ అయ్యారు. సినిమాలో తమన్నా క్యారెక్టర్ సగంలో కట్ అయ్యింది, అరే అలా వదిలేశారే అనుకున్నా అని సెకండ్ హాఫ్‌లో సరైన టైమ్‌లో సాంగ్‌తో సినిమాని లేపారు'' అని విశ్లేషించారు. అలాగే గతంలో చిరంజీవి సైరా సినిమా క్లైమాక్స్ షాట్ గురించి త్రివిక్రమ్‌తో డిస్కస్ చేశారట. అది ''లాజికల్‌గా కరెక్ట్ గా ఉంటుందా?'' అని అడిగారట. దాన్ని ఇప్పుడు గుర్తు చేసిన త్రివిక్రమ్ '' సినిమాలో మాత్రం ఆ షాట్ అద్భుతంగా ఉంది'' అంటూ పొగిడారు.అలాగే రాజమౌళి గురించి ప్రస్తావన వచ్చినప్పుడు కూడా త్రివిక్రమ్ సూపర్‌గా స్పందించారు. సురేందర్ రెడ్డి పై కూడా అనేక సార్లు ప్రశంసలు కురిపించారు త్రివిక్రమ్. మొత్తానికి ముందు నుండి చెబుతున్నట్టు, చిరంజీవి ఆశ పడినట్టు మెగాస్టార్ కెరీర్‌లో మెగా ఎపిక్ మూవీగా నిలిచిపోయింది 'సైరా'.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.